28.5.2014 Jurnalul Oficial al Uniunii Europene L159/11 DIRECTIVA 2014/67/UE A PARLAMENTULUI EUROPEAN ȘI A CONSILIULUI din 15 mai 2014 privind asigurarea respectării aplicării Directivei 96/71/CE privind detaşarea lucrătorilor în cadrul prestării de servicii și de modificare a Regulamentului (UE) nr. 1024/2012 privind cooperarea administrativă prin intermediul Sistemului de informare al pieței interne („Regulamentul IMI”) (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europenec, în special articolul 53 alineatul (1) şi articolul 62, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European (), având în vedere avizul Comitetului Regiunilor ('), hotărând în conformitate cu procedura legislativă ordinară ()), întrucât: (1) Libera circulație a lucrătorilor, libertatea de stabilire și libera prestare a serviciilor reprezintă principii fundamen- tale ale pieței interne a Uniunii, consacrate în Tratatul privind funcționarea Uniunii Europene (TFUE). Punerea în aplicare a respectivelor principii este consolidată în continuare de Uniune, fiind menită să garanteze condiții de concurență echitabile pentru întreprinderi și respectarea drepturilor lucrătorilor. (2) Libera prestare a serviciilor include dreptul întreprinderilor de a presta servicii într-un alt stat membru, în care își pot detașa temporar propriii lucrători pentru prestarea acestor servicii. Este necesar, în vederea detașării lucrăto- rilor, să se facă distincție între această libertate și libera circulație a lucrătorilor, care oferă fiecărui cetățean dreptul de a circula liber într-un alt stat membru pentru a lucra şi pentru a se stabili acolo în acest scop și îl protejează împotriva discriminării în ceea ce priveşte ocuparea forței de muncă, remunerarea și alte condiții de muncă şi de încadrare în muncă față de resortisanții statului membru respectiv. (3 În ceea ce priveşte lucrătorii detașați temporar pentru a efectua activități în vederea prestării de servicii într-un alt stat membru decât cel în care aceştia își desfăşoară activitatea în mod obişnuit, Directiva 96/71/CE a Parlamen- tului European şi a Consiliului ( stabileşte un set fundamental de clauze și condiții de încadrare în muncă clar definite care trebuie respectate de către prestatorul de servicii în statul membru în care are loc detaşarea, pentru a asigura o protecție minimă a lucrătorilor detaşați în cauză. (4) Toate măsurile introduse prin prezenta directivă ar trebui să fie justificate și proporţionale, astfel încât să nu gene- reze sarcini administrative sau să îngrădească potențialul întreprinderilor, în special al întreprinderilor mici şi mijlocii (IMM-uri), de a crea noi locuri de muncă, şi să protejeze, în acelaşi timp, lucrătorii detașați. (5) Pentru a asigura conformitatea cu Directiva 96/71/CE, fără a impune însă prestatorilor de servicii o sarcină admi- nistrativă inutilă, este esențial ca elementele faptice menționate în dispozițiile referitoare la identificarea unei reale detașări şi la prevenirea abuzurilor şi a eludării din prezenta directivă să fie considerate orientative şi neexhaus- tive. În special, nu ar trebui să existe nicio cerință potrivit căreia fiecare element trebuie să fie îndeplinit în fiecare caz de detaşare. 1 ) J0 C 351,15.11.2012,p.61. ) J0 C17,19.1.2013,p. 67. ) Poziţia Parlamentului European din 16 aprilie 2014 (nepublicată încă în Jurnalul Oficial) și Decizia Consiliului din 13 mai 2014. ) Directiva 96/71/CE a Parlamentului European și a Consiliului din 16 decembrie 1996 privind detașarea lucrătorilor în cadrul prestării de servicii OL 18,21.1.1997,p.1). ( ( (3 (